
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

ПРЕДЛОЖЕНИЕ

за

приемане на План-сметка на разходите за събиране, извозване и  обезвреждане на битовите отпадъци, поддържане чистотата на териториите за обществено ползване за 2013 г. и определяне размера на таксата за битови отпадъци за 2013 г.

Уважаеми госпожи и господа,
Съгласно чл. 66, ал. 1 от Закона за местни данъци и такси, Общинският съвет определя годишния размер на такса за битови отпадъци въз основа на одобрена План-сметка за всяка дейност, включваща разходи за:

· осигуряване на съдове за съхраняване на битовите отпадъци - контейнери, кофи и други;

· събиране, включително разделно на битовите отпадъци и транспортирането им до депата или други инсталации и съоръжения за обезвреждането им;

· проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 64 от Закона за управление на отпадъците;

· почистване на уличните платна, площадите, алеите, парковите и другите територии от населените места, предназначени за обществено ползване.

Необходимите разходи за 2013г. за дейност „Чистота” са в размер на  448 287 лв., разпределени както следва:

1. Събиране на битовите отпадъци и транспортирането им до депата или други инсталации и съоръжения за обезвреждане  - 182 257 лв.
Тук са предвидени разходи в размер на 102 204 лв. за работни заплати, осигурителни плащания и други възнаграждения (обезщетения, ПМС 66, работно облекло), съгласно одобрената структура на дейност „Чистота”; разходи за гориво-смазочни материали – 59 899 лв., определени  на база броя на курсовете за годината, утвърдените разходни норми на ГСМ и прогнозна цена на дизелов гориво – 2,73 лв./л. 
Предвидени са средства за ремонт на автомобилите – 13 350 лв., разходи за такси и застраховки – 3000 лв. и разходи за администрирането на таксата за битови отпадъци – 3 804 лв., включващи средства за изпращане на съобщения за дължимата такса битови отпадъци за 2013г., пощенски услуги, и други текущи разходи.

2. Осигуряване на съдове за съхраняване на битовите отпадъци – контейнери, кофи и други – 31 520 лв.
Планувани са разходи за закупуване на пластмасови кофи и контейнери за подмяна на част от излезлите от употреба съдове и декоративни кошчета за отпадъци.

3. Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и чл. 64 от Закона за управление на отпадъците - 148 014 лв.
Тук са предвидени разходите по експлоатация на обект „Регионално депо”  гр. Мадан в размер на 67 289 лв. – такса депониране на БО, такса претегляне на БО и отчисленията по чл. 64 от Закона за управление на отпадъците. Тези отчисленията се дължат от общините за всеки тон депониран отпадък на депо. Размерът на отчисленията за 2013 г. е 15 лв./тон и се внася по сметката на съответната Регионална инспекция по околната среда и водите, на чиято територия се намира депото.

Към тази дейност се отнасят и разходи за обект „Разширение на регионалното депо”  в размер на 79 525 лв., както и разходи за актуализация на ПУП на площадка за предварително третиране на отпадъците с цел тяхното рециклиране и оползотворяване и компостиране на биоразградимите отпадъци – 1 200 лв. Тези разходи предвидихме във връзка с новите изисквания на ЗУО за създаване на условия за значително намаляне на количеството депониране на отпадъците и нарастване на количествата рециклирани и оползотворени отпадъци. 

4. Почистване на уличните платна, площадите, алеите, парковите и другите територии от населените места, предназначени за обществено ползване
Тук се планират разходи за поддържане на чистота на териториите за обществено ползване в размер на 86 496 лв.
Общият размер на разходите за всички дейности е 448 287 лв.. Всички разходи за 2013г., необходими за осигуряване на услугите по съхранение, събиране, транспортиране, депониране на отпадъците и почистване на териториите  за обществено ползване, са представени в Приложение № 1.

Съгласно чл. 62 от ЗМДТ, размерът на таксата се определя  за всяка услуга поотделно – събиране и извозване на битовите отпадъци, обезвреждането  им и почистване на териториите за обществено ползване.
За нежилищни имоти на предприятия и фирми, за които има подадена до 30 ноември на предходната година Декларация във връзка с чл. 67 от ЗМДТ, таксата за услугите по събиране, извозване и обезвреждане на отпадъците се определя според количеството на битови отпадъци в лева за година, за стандартен съд, обслужван съгласно установения график и цена на 1 м3 извозен отпадък. В тези случаи се заплаща и таксата за поддържане чистотата на териториите за обществено ползване пропорционално върху отчетната/данъчната стойност на имота.
За 2013 г. предлагаме следният размер на такса битови отпадъци:
1. За  имоти на граждани  и  жилищни имоти на предприятия и фирми:

1.1 За имоти, намиращи се в районите на населените места гр. Златоград, с. Старцево, с. Ерма река, с. Долен, с. Аламовци, с. Цацаровци, с. Страшимир, с. Кушла и с. Пресока, в които общината е организирала събиране и извозване на битовите отпадъци – 3,4 промила върху данъчната оценка, в т. ч.:
· За събиране и извозване на отпадъците – 1,7 промил;

· За обезвреждане на ТБО – 1,0 промил ;

· За поддържане чистотата на териториите за обществено ползване – 0,7 промил;

1.2  За имоти, намиращи се извън районите на населените места гр. Златоград, с. Старцево, с. Ерма река, с. Долен, с. Аламовци, с. Цацаровци, с. Страшимир, с. Кушла и с. Пресока, в които общината е организирала събиране и извозване на битовите отпадъци – 1,7 промил в т. ч.

· За обезвреждане на ТБО – 1,0 промил ;

· За поддържане чистотата на териториите за обществено ползване – 0,7 промил;

1.3 за имоти в населените места гр. Златоград, с. Старцево, с. Ерма река, с. Долен, с. Аламовци, с. Цацаровци, с. Страшимир, с. Кушла и с. Пресока, за които има подадена Декларация по чл. 23 от Наредба №8 до 30 ноември на предходната година – 1,7 промил, в т. ч.:
· За обезвреждане на ТБО – 1,0 промил;

· За поддържане чистотата на териториите за обществено ползване – 0,7 промила;

2. За нежилищни имоти  на предприятия и фирми, 

2.1 За имоти, намиращи се в  районите,  в които общината е организирала събиране и извозване на отпадъците – 10,0 промила върху по – високата отчетна или данъчна стойност на имотите, в т. ч :

· За събиране и извозване на отпадъците – 4,7 промила;

· За обезвреждане на ТБО – 3,3 промила ;

· За поддържане чистотата на териториите за обществено ползване – 2,0 промила;


2.2 За имоти, намиращи се извън  районите,  в които общината е организирала събиране и извозване на отпадъците – 5,3 промила върху по – високата отчетна или данъчна стойност на имотите, в т. ч :

· За обезвреждане на ТБО – 3,3 промила ;

· За поддържане чистотата на териториите за обществено ползване – 2,0 промила;

2.3  За имоти, за които има подадена Декларация по чл. 23 от Наредба №8 до 30 ноември на предходната година – 5,3 промил, в т. ч.:

· За обезвреждане на ТБО – 3,3 промила ;

· За поддържане чистотата на териториите за обществено ползване – 2,0 промила;

2. За нежилищни имоти на предприятия и фирми, за които има подадена до 30 ноември на предходната година Декларация във връзка с чл. 67 от ЗМДТ, таксата за услугите по събиране, извозване и обезвреждане на отпадъците се определя според количеството на битови отпадъци в лева за година, за стандартен съд, обслужван съгласно установения график, утвърден със заповед  № 523 от 02.11.2012 г. на кмета на община Златоград и цена на 1 м3 извозен отпадък - 26,44 лв. В тези случаи, юридическите лица заплащат и таксата за поддържане чистотата на териториите за обществено ползване, която е 2,0 промила върху по – високата отчетна или данъчна стойност на имотите
Очакваните постъпления от такса битови отпадъци за 2013г., изчислени при предложения размер на промилите и актуализираните отчетни и данъчни стойности на недвижимите имоти, са в размер на 485 090 лв. Анализът на събираемостта, както и вземането предвид на фактори, като: подадени Декларации за облагане според количеството и подадени Декларации за освобождаване, облекченията за учебни заведения и читалища съгласно чл. 23а от Наредба №8 и други подобни, прогнозира реален размер на приходите от ТБО за 2013г. -  421 005 лв. (Приложение 2). 

Прогнозен размер на недобор от ТБО към 31.12.2012 г. - 134 716 лв. от тях заложен реален размер – 83 542 лв. в т.ч. 27 282 лв. за покриване на разходите от План-сметката за 2013г. и 56 260 лв. за разплащане на просрочени задължения от минали години на дейност „Чистота”.

Във връзка с горното и на основание чл. 66 и чл. 67 от ЗМДТ и чл. 16, ал. 2 от Наредба № 8 на Общински съвет - Златоград за определянето и администрирането на местните такси и цени на услуги, предлагам Общинският съвет да вземе следното 
РЕШЕНИЕ:

1. На основание чл. 66, ал. 1 от Закона за местни данъци и такси одобрява План-сметка за разходите за поддържането на чистотата, събирането и извозването на битовите отпадъци за 2013 година, съгласно Приложение №1.
2. На основание чл. 63, чл. 66 и чл. 67 от ЗМДТ и чл. 16, ал. 2 от Наредба № 8 за определянето и администрирането на местните такси и цени на услуги, определя следните такси за битови отпадъци за 2013 година:

     2.1. За  имоти на граждани  и  жилищни имоти на предприятия и фирми:

2.1.1 За имоти, намиращи се в районите на населените места гр. Златоград, с. Старцево, с. Ерма река, с. Долен, с. Аламовци, с. Цацаровци, с. Страшимир, с. Кушла и с. Пресока , в които общината е организирала събиране и извозване на битовите отпадъци – 3,4 промила върху данъчната оценка, в т. ч.:

· За събиране и извозване на отпадъците – 1,7 промил;

· За обезвреждане на ТБО – 1,0 промил;

· За поддържане чистотата на териториите за обществено ползване – 0,7 промил;

2.1.2  За имоти, намиращи се извън районите на населените места гр. Златоград, с. Старцево, с. Ерма река, с. Долен, с. Аламовци, с. Цацаровци, с. Страшимир, с. Кушла и с. Пресока, в които общината е организирала събиране и извозване на битовите отпадъци – 1,7 промил в т. ч.

· За обезвреждане на ТБО – 1,0 промил;

· За поддържане чистотата на териториите за обществено ползване – 0,7 промил;

2.1.3 За имоти в населените места гр. Златоград, с. Старцево, с. Ерма река, с. Долен, с. Аламовци, с. Цацаровци, с. Страшимир, с. Кушла и с. Пресока, за които има подадена Декларация по чл. 23 от Наредба №8 до 30 ноември на предходната година – 1,7 промил, в т. ч.:

· За обезвреждане на ТБО – 1,0 промил;

· За поддържане чистотата на териториите за обществено ползване – 0,7 промил;



2.2. За нежилищни имоти  на предприятия и фирми, 



2.2.1 За имоти, намиращи се в  районите,  в които общината е организирала събиране и извозване на отпадъците – 10,0 промил върху по – високата отчетна или данъчна стойност на имотите , в т. ч :

· За събиране и извозване на отпадъците – 4,7 промила;

· За обезвреждане на ТБО – 3,3 промила;



2.2.2 За поддържане чистотата на териториите за обществено ползване – 2,0  за имоти, намиращи се извън  районите,  в които общината е организирала събиране и извозване на отпадъците – 5,3 промил върху по – високата отчетна или данъчна стойност на имотите , в т. ч :

· За обезвреждане на ТБО – 3,3 промила ;

· За поддържане чистотата на териториите за обществено ползване – 2,0 промила;


2.2.3  За имоти, за които има подадена Декларация по чл. 23 от Наредба №8 до 30 ноември на предходната година – 5,3 промила, в т. ч.:

· За обезвреждане на ТБО – 3,3 промила ;

· За поддържане чистотата на териториите за обществено ползване – 2,0 промила;



2.2.4. За нежилищни имоти на предприятия и фирми, за които има подадена до 30 ноември на предходната година Декларация във връзка с чл. 67 от ЗМДТ, таксата за услугите по събиране, извозване и обезвреждане на отпадъците се определя според количеството на битови отпадъци в лева за година, за стандартен съд, обслужван съгласно установения график, утвърден със заповед № 523 от 02.11.2012 г. на кмета на община Златоград и цена на 1 м3 извозен отпадък - 26,44 лв. В тези случаи, юридическите лица заплащат и таксата за поддържане чистотата на териториите за обществено ползване, която е 2,0 промила върху по – високата отчетна или данъчна стойност на имотите
МОТИВИ:
Правни основания : чл. 66 и чл. 67 от ЗМДТ и чл. 16, ал. 2 Наредба № 8 на Общински съвет – Златоград  за определянето и администрирането на местните такси и цени на услуги.

Фактически основания: необходимост от възстановяване на пълните разходи на общината по предоставяните услуги: събиране и извозване, поддържане на чистотата на териториите за обществено ползване и обзвреждане на битовите отпадъци в депа или други съоръжения.

Приложения: 

Приложение № 1 – План-сметка на разходите за събиране, извозване и  обезвреждане на битовите отпадъци, поддържане чистотата на териториите за обществено ползване за 2013 година;
Приложение № 2 – Справка за очакваните постъпления от такса за битови отпадъци за 2013 година

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

